Yunahar Ilyas

Prof. Dr. Yunahar Ilyas, Lc., M.Ag. () adolah surang pangaja jo ulama Indonesia dari Muhammadiyah. Baliau manjabaik sabagai katua Majelis Ulama Indonesia (MUI) Pusek. Sajak liau masuak Muhammadiyah pado taun 1986 alah banyak jabatan dalam organisasi nan dijalaninyo. Pado periode 2000—2005 liau panah manjabaik sabagai Katua Majelis Tabligh jo Dakwah Khusus PP Muhammadiyah. Salanjuiknyo baliau manjabaik sabagai salah satu Katua Panguruih Pusek (PP) Muhammadiyah untuak periode 2005—2010; 2010—2015 jo 2015—2020. Sadangkan dalam kasahariannyo, sajak taun 1987 liau bakarajo sabagai Guru Gadang di Fakultas Agamo Islam Universitas Muhammadiyah Yogyakarta.

Yunahar Ilyas maningga dunia di Rumah Sakik Umum Pusat Dr. Sardjito, Yogyakarta pado tanggal 2 Januari 2020 pukua 23.47 WIB dek sakik.

 Kahidupan awal 
Yunahar Ilyas adolah anak dari Ilyas jo Syamsidar. Kaduo urang tuonyo alah dulu maningga dunia, ayahnyo maningga pado taun 1995, sadangkan mandehnyo taun 1988. Yunahar manikah pado tanggal 24 September 1987 jo Liswarni Syahrial dan alah dikaruniai 4 urang anak, yaitu Syamila Azhariya Nahar, Faiza Husnayeni Nahar, Muhammad Hasnan Nahar, Ihda Rufaida Nahar. Pado taun 2004, anak suluangnyo, Syamila Azhariya Nahar maningga dunia pado umua 16 taun.

 Riwayaik pandidikan 

 Lulus Sekolah Dasar Negeri Taluk I, Bukittinggi (1968)
 Lulus Pendidikan Guru Agama Negeri (PGAN) 4 tahun, Bukittinggi (1972)
 Lulus Pendidikan Guru Agama Negeri (PGAN) 6 tahun, Padang (1974)
 Sarjana Muda (Bachelor of Arts), Jurusan Bahasa Arab, Fakultas Tarbiyah, Institut Agama Islam Negeri Imam Bonjol, Padang (1978)
 Lisence (Lc), Fakultas Ushuluddin, Universitas Islam Imam Muhammad Ibnu Su’ud, Riyadh, Saudi Arabia (1983)
 Sarjana (Doktorandus), Jurusan Bahasa Arab, Fakultas Tarbiyah, Institut Agama Islam Negeri (IAIN) Imam Bonjol), Padang (1984)
 S2 (Magister Agama Islam) Aqidah dan Filsafat, Program Pascasarjana, Institut Agama Islam Negeri IAIN Sunan Kalijaga, Yogyakarta (1996)
 S3 (Program Doktor) Ilmu Agama Islam, Program Pascasarjana, Institut Agama Islam Negeri (IAIN) Sunan Kalijaga, Yogyakarta (2004)

 Karier 

 Guru Madrasah Mu’allimin Muhammadiyah, Yogyakarta (1984—1990)
 Staf Pangaja Tatap Fakultas Agama Islam, Universitas Muhammadiyah Yogyakarta (1987—2020)
 Sekretaris Lembaga Pengakajian dan Pengamalan Islam (LPPI), Universitas Muhammadiyah, Yogyakarta (1987—1994)
 Pangasuah Pondok Pesantren Budi Mulia Yayasan Shalahuddin, Yogyakarta (1990—2020)
 Wakil Kapalo Lembaga Pengakajian dan Pengamalan Islam (LPPI), Universitas Muhammadiyah, Yogyakarta (1996—1999)
 Staf Pangaja Pascasarjana (S2) Universitas Muhammadiyah Yogyakarta (2000—2020)
 Dekan Fakultas Agama Islam Universitas Muhammadiyah, Yogyakarta (2003—2007)
 Staf Pangaja Pascasarjana (S2) Universitas Muhammadiyah, Surakarta (2006—2020)

 Kagiatan dakwah 

 Ceramah agamo Islam salamo bulan Ramadhan (1402 H) untuak mahasiswa di Berlin ateh undangan PPME (Persatuan Pelajar Muslim se-Eropa) Wilayah Jerman Barat (1980)
 Maikuti Palatihan Imam jo Da’i Internasional di Universitas Al-Azhar, Kairo (2½ bulan, 1988)
 Ceramah agamo Islam dalam acara LKII VI (Latihan Kajian Islam Intensif) untuak mahasiswa jo masyarakaik Islam Indonesia di 10 nagara bagian Amerika Serikat (45 hari, September-Oktober 1999)
 Pangajian Ramadhan dan Khutbah ‘Iedul Fitri 1420 H untuak masyarakaik Islam Indonesia Los Angeles Amerika Serikat (15 hari, Januari 2000)
 Ceramah agamo Islam pado acara Spring Gathering 2000 di Manchester (ateh undangan KIBAR-Kaluarga Islam Britania Raya jo Sakitarnyo) untuak masyarakaik Islam Indonesia Britania Raya (April 2000)
 Ceramah agamo Islam di 7 kota lainnyo di Karajaan Inggirih (21 ari, April-Mei 2000)
 Ceramah agamo Islam pado mahasiswa jo masyarakaik Islam Indonesia di 7 kota Jerman dek undangan PPME Wilayah Jerman (15 ari, Mei 2000)
 Ceramah agamo Islam pado Kaluarga Muslim Indonesia di Japang, Ramadhan 1427 H (2005)
 Ceramah agamo Islam pado Muktamar IMSA (Indonesian Moslem Society in America) (Desember 2007)
 Ceramah agamo Islam pado masyarakat muslim Indonesia di Taipei, Taiwan (Mei 2007)
 Ceramah agamo Islam dalam acara LKII-ICMI North America 2008 untuk mahasiswa dan masyarakaik Islam Indonesia di 9 nagara bagian Amerika Serikat (32 ari, Mei-Juni 2008)
 Ceramah agamo Islam di musajik-musajik, kampus-kampus dan kantua-kantua di puluahan kota-kota di Indonesia
 Ceramah agamo Islam dan Talk Show di TVRI Yogyakarta dalam acara Gema Ramadhan, Malioboro-Malioboro, Visi Baru dan Resonansi

 Organisasi 

 Katua Umum Senat Mahasiswa Fakultas Tarbiyah IAIN Imam Bonjol Padang (1977—1979)
 Katua Umum DPC IMM Kota Padang (1977—1979)
 Wakil Ketua DPD IMM Sumatera Barat (1978—1979)
 Katua Perhimpunan Pelajar Indonesia (PPI) Riyadh, Saudi Arabia (1982—1983)
 Wakil Katua Divisi Pembinaan Umat ICMI Orwil Daerah Istimewa Yogyakarta (1991—1995)
 Wakil Katua Majelis Tabligh dan Dakwah Khusus Pimpinan Pusek Muhammadiyah (1995—2000)
 Katua Majelis Tabligh dan Dakwah Khusus Pimpinan Pusek Muhammadiyah (2000—2005)
 Katua Pimpinan Pusek Muhammadiyah (2005—2010) (2010—2015) (2015—2020)
 Katua Majelis Ulama Indonesia Pusek (2005—2010) (2010—2015) dan Wakil Katua Umum MUI Pusek (2015—2020)

 Bibliografi 

 Skripsi, tesis dan disertasi 

 ‘Irâb al-Jumal fî Sûrah as-Sajdah, Skripsi Sarjana Muda Jurusan Bahasa Arab Fakultas Tarbiyah IAIN Imam Bonjol, Padang (1978)
 Manzilah al-Istisyhâd bi Al-Qur’an Al-Karîm baina al-Istisyhâdât an-Nahwiyah, Skripsi Sarjana Penuh Jurusan Bahasa Arab Fakultas Tarbiyah IAIN Imam Bonjol, Padang (1984)
 Isu-isu Feminisme dalam Tinjauan Tafsir Al-Qur’an, Studi Kritis terhadap Pemikiran Para Mufassir dan Feminis Muslim tentang Perempuan, Tesis Magister Agama Islam, Program Pascasarjana IAIN Sunan Kalijaga, Yogyakarta (1996)
 Konstruksi Gender dalam Pemikiran Mufasir Indonesia Modern (Hamka dan M. Hasbi ash-Shiddiqy), Disertasi Doktor Ilmu Agama Islam, Program Pascasarjana IAIN Sunan Kalijaga, Yogyakarta (2004)

 Karya tulis 

 Kuliah Aqidah Islam, Yogyakarta: LPPI Universitas Muhammadiyah Yogyakarta (1992)
 Feminisme dalam Kajian Tafsir Al-Qur’an Klasik dan Kontemporer, Yogyakarta: Pustaka Pelajar (1997)
 Kuliah Akhlaq, Yogyakarta: LPPI Universitas Muhammadiyah Yogyakarta (1999)
 Akhlaq Masyarakat Islam, Yogyakarta: MTDK PP Muhammadiyah (2002)
 Tafsir Tematis Cakrawala Al-Qur’an, Yogyakarta: Suara Muhammadiyah (2003)
 Konstruksi Pemikiran Gender dalam Pemikiran Mufasir, Jakarta: Dirjen Bimas Islam dan Penyelenggaraan Haji Departemen Agama RI (2005)
 Kisah Para Rasul, Yogyakarta: Suara Muhammadiyah (2006)
 Kesetaraan Gender dalam Al-Qur’an, Studi Pemikiran Para Mufasir, Yogyakarta: Labda Press (2006)
 Tipologi Manusia dalam Al-Qur’an, Yogyakarta: Labda Press (2007)

 Rujuakan 

 Pautan lua 




Kategori:Tokoh Minangkabau
Kategori:Tokoh Muhammadiyah